Oficialusis leidinys L 161 , 01/07/2000 p. 0062 - 0064



Komisijos Reglamentas (EB) Nr. 1437/2000 2000 m. birželio 30 d. iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedo C skirsnį EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. birželio 25 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 1073/2000 [2], ypač į jo 5 straipsnio 8 dalį ir 13 straipsnį, atsižvelgdama į 1993 m. sausio 29 d. Komisijos reglamentą (EEB) Nr. 207/93, apibrėžiantį Reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų VI priedo turinį ir nustatantį išsamias šio reglamento 5 straipsnio 4 dalies nuostatų įgyvendinimo taisykles [3], su pakeitimais, padarytais Reglamentu (EB) Nr. 345/97 [4], ypač į jo 3 straipsnio 5 dalį, kadangi: (1) Reglamento (EEB) Nr. 2092/91 5 straipsnio 4 dalyje numatyta, kad žemės ūkio kilmės ingredientai gali būti įtraukti į VI priedo C skirsnį tik jei įrodyta, kad tokie ingredientai yra žemės ūkio kilmės ir pagal 6 straipsnyje nustatytas taisykles Bendrijoje nėra pagaminamas pakankamas jų kiekis arba jų negalima importuoti iš trečiųjų šalių pagal taisykles, nustatytas 11 straipsnyje. (2) Tam tikros valstybės narės informavo kitas valstybes nares ir Komisiją Reglamento (EEB) Nr. 207/93 3 straipsnio 2 dalyje nustatyta tvarka apie leidimus, išduotus naudoti tam tikrus žemės ūkio kilmės ingredientus, kurie dar nėra įtraukti į Reglamento (EEB) Nr. 2092/91 VI priedo C skirsnį. Paaiškėjo, kad šiuo metu nėra ekologiškų muskatų, tam tikrų pipirų rūšių ir jų mišinių, dygminų žiedų, tam tikrų valgomųjų augalų mišinių, turinčių dažomųjų ir skoninių savybių, blakinės kalendros ir vyšninės. Todėl šie produktai turėtų būti įtraukti į minėtojo reglamento VI priedo C skirsnį. (3) Priemonių reikia imtis skubiai, nes baigėsi galimybė pratęsti tam tikrų produktų leidimus nacionaliniu lygiu pagal Reglamento (EEB) Nr. 207/93 3 straipsnio 1 dalį. (4) Siekiant aiškumo, tikslinga iš naujo suformuluoti visą VI priedo C skirsnio tekstą. (5) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2092/91 VI priedo C skirsnis pakeičiamas šio reglamento priedu. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. birželio 30 d. Komisijos vardu Franz Fischler Komisijos narys [1] OL L 198, 1991 7 22, p. 1. [2] OL L 119, 2000 5 20, p. 27. [3] OL L 25, 1993 2 2, p. 5. [4] OL L 58, 1997 2 27, p. 38. -------------------------------------------------- PRIEDAS "C SKIRSNIS — REGLAMENTO (EEB) Nr. 2092/91 5 STRAIPSNIO 4 DALYJE NURODYTI NE IŠ EKOLOGINĖS GAMYBOS GAUTI ŽEMĖS ŪKIO KILMĖS INGREDIENTAI C.1. Neperdirbti augalinės kilmės produktai ir iš jų gauti produktai, taikant procesus, nurodytus šio priedo įžangos 2 punkto a papunkčio sąvokos apibrėžime: C.1.1. Valgomieji vaisiai, riešutai ir sėklos: Barbadoso vyšnia | Malpighia punicifolia | Gilės | Quercus spp. | Anakardžių riešutai | Anacardium occidentale | Kolamedžių riešutai | Cola acuminata | Ožragės | Trigonella foenum-graecum | Agrastai | Ribes uva-crispa | Kryžiažiedės (pasiflorų vaisiai) | Passiflora edulis | Melionmedžių vaisiai | Carica papaya | Kedrų riešutai | Pinus pinea | Avietės (džiovintos) | Rubus idaeus | Raudonieji serbentai (džiovinti) | Ribes rubrum | C.1.2. Valgomieji prieskoniniai ir vaistiniai augalai Kvapieji pipirai | Pimenta dioica | Kardamonai | Fructus cardamomi (minoris) (malabariensis)Elettaria cardamomum | Cinamonas | Cinnamomum zeylanicum | Gvazdikėliai | Syzygium aromaticum | Imbierai | Zingiber officinale | Muskatai | Myristica fragrans, tik iki 2000 12 31 | Žalieji pipirai | Piper nigrum, tik iki 4 30 | Pipirai (perujietiški) | Schinus molle L. | Valgomieji krienai | Armoracia rusticana | Mažosios galangos | Alpinia officinarum | Dygminų žiedai | Cartamus tinctorius | Paprastasis rėžiukas | Nasturtium officinale | C.1.3. Kiti: Dumbliai, įskaitant jūros dumblius, kuriuos leidžiama naudoti įprastai ruošiant maisto produktus C.2. Augalinės kilmės produktai, perdirbti taikant procesus, nurodytus šio priedo įžangos 2 punkto b papunkčio sąvokos apibrėžime: C.2.1. Nemodifikuoti rafinuoti arba nerafinuoti riebalai ir aliejai, gauti iš augalų, išskyrus: Kakavamedį | Theobroma cacao | Riešutinę kokospalmę | Cocos nucifera | Alyvmedį | Olea europaea | Tikrąją saulėgrąžą | Helianthus annus | C.2.2. Šis cukrus, krakmolas ir kiti produktai iš javų ir šakniagumbių: Runkelių cukrus, tik iki 2003 4 1 Fruktozė Ryžių paplotėliai Neraugintos duonos paplotėliai Nemodifikuotas krakmolas iš ryžių ir vaškinės brandos kukurūzų. C.2.3. Kiti: Aštrių prieskonių mišinys, kurį sudaro: — Kalendros | Coriandrum sativum | — Garstyčios | Sinapis alba | — Paprastieji pankoliai | Foeniculum vulgare | — Imbierai | Zingiber officinale | Blakinės kalendros | Coriandrum sativum, tik iki 2000 12 31 | Žirnių gemalai | Pisum spp. | Romas: tik gautas iš cukranendrių cukraus sulčių. Vyšninė, paruošta iš vaisių ir aromatinių medžiagų, kaip nurodyta šio priedo A.2 skirsnyje. Augalų mišiniai, kuriuos leidžiama naudoti įprastai ruošiant maisto produktus ir kurie suteikia spalvą bei skonį konditerijos gaminiams, tik ruošiant "Gummi Bärchen", tik iki 2000 9 30. Nurodytų pipirų mišiniai: Piper nigrum, Schinus molle ir Schinus terebinthifolium, tik iki 2000 12 31. C.3. Gyvūninės kilmės produktai: Vandens organizmai, kurie nėra akvakultūros kilmės ir kuriuos leidžiama naudoti įprastai ruošiant maisto produktus. Pasukų milteliai Želatina Medus Laktozė Išrūgų milteliai herasuola." --------------------------------------------------